《采莲曲》
明代·楼琏

妾学采莲莲始花，花颜与妾争春华。妾有朱铅为郎饰，不学尔花徒弄色。

秋霜一夜花无主，妾忆行郎泪如雨。暗卜行郎何日归，定是莲房结子时。

作者简介：（?—1402）浙江义乌人，字士连。尝从宋濂学。洪武中召为御史。坐事谪戍云南。建文初，以文学举入翰林，为侍读。朱棣杀方孝孺，命琏草登极诏，琏不敢拒，是夜自杀。有《居夷集》。